عثمان بن عفان (574ء – 17 جون 656ء) محمد صلی اللہ علیہ و آلہ و سلم کے بعد تیسرے خلیفہء راشد تھے، آپ کے دور میں عمر بن خطاب کی فتوحات کو استحکام حاصل ہوا۔ آپ نے یکے بعد دیگرے محمد صلی اللہ علیہ و آلہ وسلم کی دوبیٹیوں سے شادی کی۔ آپ نے مسلمانوں کو ایک قرأت قرآن پر جمع کیا، آپ کو گھر میں محصور کر کے قتل کیا گیا۔ آپ کے بعد علی ابن ابی طالب خلیفہ بنے۔آپ کا خاندان عرب کے معزز خاندانوں میں سے ایک ہے۔ اوپری پشتوں میں آپ کا سلسلہ نسب محمد صلی اللہ علیہ و آلہ وسلم کے اجداد سے جا ملتا ہے۔